laion/Wikipedia-Exotic huggingface dataset:
ארון יוהנסון

ארון יוהנסון (באנגלית: Aron Jóhannsson, נולד ב-10 בנובמבר 1990) הוא כדורגלן אמריקאי ממוצא איסלנדי המשחק בעמדת החלוץ בקבוצת וואלור מליגת העל האיסלנדית. שיחק בעבר בנבחרת ארצות הברית. יוהנסון נולד בארצות הברית לזוג הורים ממוצא איסלנדי ששהו במדינה כסטודנטים. בגיל 3 חזר עם הוריו לחיות באיסלנד. כילד החל לשחק בקבוצת הילדים של פיולניר ברייקיאוויק, בירת איסלנד. בשנת 2005 עבר לשחק בקבוצת פרייד'פליק לעונה אחת, בסיומה שב לקבוצתו הקודמת. בשנים 2007-2008 שיחק באקדמיית IMG בברנדטון, פלורידה. בעונת 2008 ערך את הופעת הבכורה שלו בקבוצה הבוגרת של פיולניר במסגרת ליגת העל האיסלנדית. במשך שתי העונות ששיחק בקבוצה שותף ב-37 משחקים. בעונתו הראשונה הבקיע שער אחד ובעונתו השנייה בקבוצה הבקיע עוד 12 שערים וסיים את העונה כמלך השערים. באוגוסט 2010 עבר לשחק בקבוצת אורהוס הדנית והיה שותף להעפלתה של הקבוצה לסופרליגה הדנית, הליגה הבכירה. ב-7 בנובמבר 2011, לאחר 15 שערים בהם לא הבקיע, כבש את שער הבכורה שלו בליגה. ב-27 באוגוסט 2012 הבקיע שלושער בתוך פחות מ-4 דקות, השלושער המהיר ביותר בתולדות הליגה הדנית. בהמשך המשחק הבקיע שער נוסף בניצחון 1-4 על הורסנס. בינואר 2013 חתם בקבוצת אלקמאר. במהלך שתי העונות בהן שיחק בקבוצה הבקיע 29 שערים ב-58 משחקים בהם שותף. באוגוסט 2015 חתם על חוזה ל-4 עונות בקבוצת ורדר ברמן תמורת 5 מיליון אירו. הוא ערך את הופעת הבכורה בליגה, כשעלה כמחליף במשחק מול קבוצת שאלקה. במהלך חודש אוקטובר הודיעה הקבוצה כי יוהנסון יעדר מספר שבועות עקב גירוי עצב הירך הימנית שלו, פגיעה שבעקבותיה עבר ניתוח. הוא ניסה לשוב ולשחק, אך במהלך חודש מרץ נודע באופן סופי כי לא ישוב למגרשים עד לסיום העונה. הוא שב לשחק בפתיחת עונת 2016/2017. במשחק נגד בורוסיה מנשנגלדבך הורחק בכרטיס אדום לאחר, שלטענת השופט, קילל אותו. בעקבות כך הורחק משני משחקים נוספים ונקנס ב-8,000 אירו. ההרחקה, שבאה במקביל להחלפת המאמן ומינויו של אלכסנדר נורי לתפקיד הובילה לאיבוד מקומו בהרכב. בקיץ 2019 חתם יוהנסון בהאמרבי מליגת העל השוודית על חוזה לשלוש שנים. בעונת 2020 היה מלך השערים של הקבוצה עם 12 שעירים ב-22 הופעות. למרות זאת בסיום השני החליט לבטל את החוזה והפך לשחקן חופשי. בפברואר 2021 חתם על חוזה בקבוצת לך פוזנן הפולנית. יוהנסון מחזיק באזרחות כפולה, דבר שאפשר לו לשחק גם עבור איסלנד וגם עבור ארצות הברית. שיחק 10 משחקים במדי הנבחרת הצעירה של איסלנד. באוקטובר 2012 זומן לראשונה לסגל הנבחרת הבוגרת במסגרת מוקדמות מונדיאל 2014, אך לא שיחק עקב פציעה. במאי 2013 יורגן קלינסמן, מאמן נבחרת ארצות הברית, הצהיר כי הוא "שם עין" על השחקן. ב-13 באוגוסט אישרה פיפ"א את המעבר לנבחרת ארצות הברית. יום למחרת ערך את הופעת הבכורה במשחק ידידות מול נבחרת בוסניה והרצגובינה. ב-15 באוקטובר, במשחק האחרון במסגרת מוקדמות המונדיאל, מול נבחרת פנמה הבקיע את שער הבכורה שלו בדקה האחרונה של המשחק והבטיח את הניצחון בתוצאה 2-3. מדיה וקבצים בנושא ארון יוהנסון בוויקישיתוף אתר האינטרנט הרשמי של ארון יוהנסון ארון יוהנסון, ברשת החברתית פייסבוק ארון יוהנסון, ברשת החברתית אקס (טוויטר) ארון יוהנסון, באתר Transfermarkt ארון יוהנסון, באתר Fussballdaten.de (בגרמנית) ארון יוהנסון, באתר Soccerway ארון יוהנסון, באתר WorldFootball.net ארון יוהנסון, באתר National Football Teams ארון יוהנסון, באתר FootballDatabase.eu Historisk målshow sænkede Horsens, 27 August 2012 Aron Johannsson completes move to Werder Bremen from AZ Alkmaar, ESPN, 5 August 2015 Aron Johannsson given two-match ban after red card at Monchengladbach, ESPN, 21 September 2016
החגורה הירוקה של סטטן איילנד

החגורה הירוקה של סטטן איילנד (באנגלית: Staten Island Greenbelt) היא רצועת פארקים ושטחים פתוחים במרכז סטטן איילנד - רובע מרבעי העיר ניו יורק שבמדינת ניו יורק שבארצות הברית. הפארק הוא השני בגודלו מבין הפארקים של העיר ניו יורק, והוא מנוהל על ידי מחלקת הפארקים והפנאי של העיר ניו יורק. מרבית שטחי הפארק, בניגוד לסנטרל פארק ולפארק פרוספקט, הם שטחים טבעיים ובלתי מתוכננים. בפארק מסלולי טיול רבים המאפשרים למטיילים לחוות את נוף היערות והביצות שבשטחי הפארק. בשנות ה-60 מנע לחץ ציבורי ניסיון לחצות את הפארק בכביש מהיר. חלקי הכביש המהיר שלא הושלם מצויים היום בשטח הפארק. בשנת 1982, נוסף לפארק שטח של 100,000 מ"ר שהיה שייך לעיר ניו יורק ושימש כחווה עירונית. אתר האינטרנט הרשמי של החגורה הירוקה של סטטן איילנד (באנגלית) אתר האינטרנט הרשמי של החגורה הירוקה של סטטן איילנד (באנגלית)
אלגוריתם קורי העכביש

אלגוריתם קורי העכביש (COBWEB) משמש עבור מערכת גדלה שבה קיימת היררכיה של קיבוץ קונספטואלי (conceptual clustering). שיטת קורי העכביש הומצאה על ידי פרופסור דאגלס. ה. פישר, אשר נכון לשנת 2017 עובד באוניברסיטת ואנדרבילט. אלגוריתם קורי העכביש מארגן תצפיות באופן הדרגתי לתוך עץ מסווג (classification tree). כל צומת סיווג בעץ מייצג מחלקה אשר מאופיינת על ידי חישוב הסתברותי. החישוב ההסתברותי מסכם את ההתפלגויות המותנות בתכונות של האובייקטים המסווגים תחת אותה צומת. עץ מסווג זה יכול לשמש כדי לחזות תכונות חסרות או את המחלקה של אובייקט חדש. ישנן ארבע פעולות בסיסיות שאלגוריתם קורי העכביש משתמש בהן כדי לבנות אשכולות מסווגים. כל תהליך שנבחר תלוי בקטגוריית השירות (Category of utility) של הסיווג, המושגת על ידי יישום אלגוריתם זה. תהלכי הביצוע הם: מיזוג שני צמתים:  החלפת שני צמתים בצומת חדש, אשר צומתי המשנה שלו הם איחוד של הצמתים המקוריים, אשר מסכם את ההתפלגויות המותנות בתכונות של כל האובייקטים המסווגים תחת אותם צמתים. פיצול צומת: צומת מפוצל על ידי החלפתו עם צומתי המשנה שלו. הוספת צומת חדש: נוצר צומת חדש המתאים לאובייקט אשר מוכנס לתוך העץ. העברת אובייקט למטה בסדר ההיררכי: קורא ביעילות את אלגוריתם קורי העכביש של האובייקט ואת עץ המשנה המושרש בתוך הצומת. COBWEB(root, record): Input: A COBWEB node root, an instance to insert record if root has no children then children := {copy(root)} newcategory(record) \\ adds child with record’s feature values. insert(record, root) \\ update root’s statistics else insert(record, root) for child in root’s children do calculate Category Utility for insert(record, child), set best1, best2 children w. best CU. end for if newcategory(record) yields best CU then newcategory(record) else if merge(best1, best2) yields best CU then merge(best1, best2) COBWEB(root, record) else if split(best1) yields best CU then split(best1) COBWEB(root, record) else COBWEB(best1, record) end if end יישום של קורי עכביש בשפת פייתון. Fisher, Douglas (1987). "Knowledge acquisition via incremental conceptual clustering" (PDF). Machine Learning. 2 (2): 139–172. doi:10.1007/BF00114265.(הקישור אינו פעיל) Fisher, Douglas H. (ביולי 1987). Improving inference through conceptual clustering. AAAI Conference. Proceedings of the 1987 AAAI Conferences. Seattle Washington. pp. 461–465. {{cite conference}}: (עזרה) William Iba and Pat Langley. "Cobweb models of categorization and probabilistic concept formation". In Emmanuel M. Pothos and Andy J. Wills, (ed.). Formal approaches in categorization. Cambridge: Cambridge University Press. pp. 253–273. ISBN 9780521190480.{{cite book}}: תחזוקה - ציטוט: extra punctuation (link)
לואיג'י מוסו

לואיג'י מוסו (באנגלית: Luigi Musso;‏ 28 ביולי 1924 - 6 ביולי 1958) היה נהג מרוצים איטלקי שהתחרה עבור קבוצת פרארי באליפות הפורמולה 1. נודע בעיקר בשל היריבות העזה בינו ובין צמד חבריו לקבוצה מייק הות'ורן ופיטר קולינס. נהרג בתאונה שאירעה במהלך הגרנד פרי הצרפתי בעונת 1958. מוסו נולד ברומא והחל להתחרות במכוניות ספורט. ב-17 בינואר 1954 ערך את הופעת הבכורה שלו באליפות הפורמולה 1, כאשר התחרה עבור קבוצת מזארטי. במהלך השנה ניצח במרוץ הקופה אצ'רבו, מרוץ שלא נכלל בסבב האליפות. בסיום עונת 1955 עזב את מזארטי והצטרף לקבוצת פרארי. בגרנד פרי ארגנטינה, המרוץ שפתח את עונת 1956, חלק ניצחון יחד עם חואן מנואל פנג'יו. תאונה במהלך מרוץ מכוניות ספורט בו השתתף במסלול הנורבורגרינג, גרמה לפציעתו, פציעה שהשביתה אותו מפעילות לאורך מרבית העונה. עונה לאחר מכן הצליח לסיים פעמיים ברציפות במקום השני (גרנד פרי צרפת ובריטניה), את העונה כולה סיים כשהוא מדורג במקום השלישי. את עונת 1958 פתח עם שני מרוצים בהם סיים במקום השני. ב-6 ביולי, במהלך הגרנד פרי הצרפתי, היה מוסו במקום השני אחרי מייק הות'ורן. בהקפה העשירית של המסלול הועף רכבו מהמסלול, פגע בתעלה בצידי הדרך והתהפך באוויר. מוסו הובהל לבית החולים, בו מת מפצעיו מאוחר יותר באותו היום. מספר שנים לאחר התאונה, טענה פיאמה ברסקי, מי שהייתה ארוסתו של מוסו בזמן מותו, כי היריבות העזה בינו ובין צמד חבריו לקבוצה מייק הות'ורן ופיטר קולינס הובילה את השלושה לקחת סיכונים מיותרים ובסופו של דבר הייתה הסיבה למותו. מדיה וקבצים בנושא לואיג'י מוסו בוויקישיתוף לואיג'י מוסו, באתר DriverDB לנהגי מרוצים לואיג'י מוסו, באתר "Find a Grave" (באנגלית)
ידידנו המשותף (מיני-סדרה, 1998)

ידידנו המשותף (באנגלית: Our Mutual Friend) היא מיני-סדרה בריטית המבוססת על הרומן "ידידנו המשותף" מאת צ'ארלס דיקנס שנכתב ופורסם בשנים 1864 ו-1865. הסדרה שודרה לראשונה ב-1998. אנה פריל – בלה וילפר סטיבן מקינטוש – ג'ון הרמון קילי הוז – ליזי הקסם פול מקגאן – יוג'ין רייבורן פיטר ווהן – מר בופין דייוויד מוריסי – בראדלי הדסטון דומיניק מפהאם – מורטימר לייטווד דייוויד בראדלי – רוג' ריידרהוד קנת קרנהאם – סילאס וג טימותי ספול – מר וינוס פאם פריס – גברת בופין קייטי מרפי – ג'ני רן דון מקיצ'ן – סופרוניה לאמל אנתוני קאלף – אלפרד לאמל מרטין הנקוק – סלופי עדנה דורה – בטי היגדן מרגרט טייזאק – ליידי טיפינס פיטר וייט - מר וילפר ספינת הקיטור "קינגסוור קאסל" (אנ') שימשה לצילומי הסדרה. אתר הצילומים של הסצנה נערך בנהר מדווי סמוך למעגן הספינות במספנה ההיסטורית של צ'טהאם (אנ'). הרחובות של בית המחסה צולמו גם במספנה בצ'טהאם. זכייה 1999: פרס האקדמיה הבריטית לאומנויות הקולנוע והטלוויזיה עבור העיצוב הטוב ביותר, המיני-סדרה הטובה ביותר, הסאונד הטוב ביותר, האיפור הטוב ביותר. מועמדות פרס Broadcasting Press Guild עבור השחקן הטוב ביותר, הדרמה הטובה ביותר. "ידידנו המשותף", במסד הנתונים הקולנועיים IMDb (באנגלית) "ידידנו המשותף", במסד הנתונים הקולנועיים KinoPoisk (ברוסית) Kent Film Office. "Kent Film Office Our Mutual Friend Film Focus".
וסט אנד

האם התכוונתם ל... וסט אנד (רובע) – רובע בלונדון, מרכז התיאטרון תיאטראות וסט אנד וסטנד – שכונה בברלין קניון וסט אנד – מרכז קניות ומשרדים בבודפשט
שמעון לביא (פירושונים)

האם התכוונתם ל... רבי שמעון לביא - משורר, פילוסוף ומקובל מחבר הפיוט "בר יוחאי" ומנהיגה של יהדות לוב שמעון לביא (קצין משטרה) – קצין משטרה ישראלי בדרגת ניצב שמעון לביא (פרופסור) – פרופסור לחקלאות, חוקר, מפתח ומדריך חקלאי ישראלי שמעון לוינזון (לביא) – מרגל ישראלי ששימש קצין ביטחון במשרד ראש הממשלה
פטיש פעמון

פטיש פעמון (בגרמנית: Glocke und Hammer), או שימל (סוס לבן) הוא משחק קוביות, שהיה נפוץ במרכז אירופה משנת 1850, בעיקר בקרב האוכלוסייה היהודית דוברת הגרמנית. מקובל היה לשחק את המשחק בחנוכה. המשחק הוא כנראה המצאה גרמנית, וישנה טענה שממציא של המשחק הוא סוחר האמנות היינריך פרידריך מילר (1779–1848). אחרי שנת 1945 המשחק נעלם כמעט לגמרי, והמהדורה אחרונה שלו שווקה ב-1974. פטיש פעמון הוא משחק לשני אנשים או יותר, מתאים בעיקר לשלושה עד חמישה שחקנים. למשחק שמונה קוביות משחק, חמישה קלפים, כסף משחק או מטבעות בכמות מספקת, פטיש לכרוז, וקופה. המשחק מכיל שמונה קוביות כאשר כל הפאות חלקות, למעט פאה אחת של הקוביה המכילה את המספרים מ1 עד 6 ועוד שתי קוביות: קובייה אחת שמצויר על פאה אחת שלה פטיש, וקוביה שנייה שמצויר עליה פעמון. המשחק מכיל חמישה קלפים: פטיש פעמון פטיש ופעמון שימל (סוס לבן) פונדק (או בית מסחר) מערבבים את הקלפים הפוך, הכרוז מתחיל במכירה פומבית של הקלפים, כל שחקן יכול להתמודד לפי הכסף שיש לו. שחקן יכול לרכוש אחד או יותר כרטיסים או שלא לרכוש בכלל. המכרז מתקיים בשיטת מכירה אנגלית מבלי שהשחקן יודע מה מכיל הקלף שנמכר. לפי גרסה אחרת המכירה היא פומבית והשחקנים מתחרים על קלפים גלויים. בסיום המכרז כל שחקן משלם את הערך שהוא רכש לקופה ומקבל את הקלפים. השחקן שרכש את קלף השימל מתחיל את המשחק ולאחריו בכיוון השעון, כל שחקן בתורו זורק את כל שמונה הקוביות: 1. אם יצא ריק בכל הקוביות, השחקן מעביר מטבע לשחקן שמחזיק בקלף השימל. 2. אם יוצא ריק לשחקן שמחזיק את קלף ה"שימל" - כל שחקן מעביר לו מטבע אחד. 3. אם יצא מספר (ללא פטיש או פעמון) השחקן מקבל מהקופה מטבעות במספר שיצא. 4. אם יצא פטיש אזי השחקן שמחזיק את הקלף פטיש מקבל את הערך או נותן את המטבע לשימל, וכן אם יצא פעמון. 5. אם יצא גם הפטיש וגם הפעמון - השחקן שמחזיק את הקלף פטיש ופעמון מקבל את הערך. לאחר מספר סיבובים הקופה מתחילה להתרוקן. כאשר סכום הקוביות שהוטלו גבוה יותר מהסכום שקיים בקופה, המשחק עובר לשלב השלישי (מכריזים: "הפונדק/בית המסחר נפתח"). מאותו רגע מי שמקבל מטבעות במקרה שריק הוא הפונדק (או בית המסחר) ולא השימל. כמו כן, מתוך כל סכום שיוצא בקוביות יש להפחית את הסכום של הקופה והשחקן צריך לשלם את ההפרש לבעל הפונדק. לדוגמה אם נשאר בקופה שלוש מטבעות  והקוביות מראות על חמש יש לשלם לבעל הפונדק שתי מטבעות (5-3=2) ברגע שיוצא הסכום המדויק שיש בקופה המשחק מסתיים (מכריזים: "הפונדק/בית המסחר נשרף"). המנצח הוא מי שיש לו הכי הרבה מטבעות בסיום המשחק. פעמון ופטיש, באוספי מוזיאון הצעצועים בשטיינהודה, באתר המוזיאונים הגרמני (בגרמנית) ראו למשל בזכרונותיו של יונה עמנואל, יסופר לדור, ירושלים תשנ"ד, עמ' 27, באתר אוצר החכמה.
ווקסהול קרסטה

ווקסהול קרסטה (Vauxhall Cresta) היא מכונית סלון מתוצרת יצרנית הרכב ווקסהול מוטורס הבריטית מבית ג'נרל מוטורס אשר יוצרה בין השנים 1954–1972. הווקסהול קרסטה יוצרה בבריטניה, ניו זילנד (משנת 1966), ובאוסטרליה. בבעלותה הפרטית של אליזבת השנייה, מלכת הממלכה המאוחדת היה ווקסהול קרסטה סטיישן מודל PA, בצבע שחור. "ווקסהול מוטורס" משנת 2017 שייכת כמו החברה האחות אופל, לקבוצת PSA הצרפתית (פג'ו, סיטרואן, DS). מודל E - ‏(1954–1957) מודל PA (פנסילבניה) -‏ (1957–1962) מודל PB - ‏(1962–1965) מודל PC - ‏(1966–1972) מודל ויסקונט - Viscount ‏(1972–1966) יוצרו 166,504 יחידות מחיר היחידה בשנת 1954 בבריטניה - 931 לירות שטרלינג גרסת 4 דלתות מנוע 6 צילינדרים, 2,262 סמ"ק תמסורת ידנית - 3 מהירויות תאוצה 0-97 קמ"ש - 20.2 שניות אורך הרכב - 4,400 מ"מ רוחב - 1,690 מ"מ גובה - 1,560 מ"מ בסיס גלגלים - 2,600 מ"מ יוצרו 81,841 יחידות מחיר היחידה בבריטניה בשנת 1957 - 1,073 לירות שטרלינג גרסת 4 דלתות גרסת 5 דלתות סטיישן מנוע 6 צילינדרים 2,262 סמ"ק המפיק 82.5 כ"ס יחס דחיסה - 1:7.8 מנוע 6 צילינדרים 2,655 סמ"ק המפיק 95 כ"ס (מאוגוסט 1960) יחס דחיסה 1:8 קרבורטור יחיד תמסורת ידנית - 3 מהירויות (אוברדרייב - אופציה) תמסורת הידרומטיק (אוטומטית) - מאוגוסט 1961 תאוצה 0-97 קמ"ש - 16.8 שניות מהירות שיא - 152.4 קמ"ש מחמם -סטנדרט רדיו - אופציה בלם יד - ממוקם מתחת ללוח השעונים ספסל - מקדימה מושבים נפרדים מקדימה - אופציה בלמי דיסק קדמיים - אופציה החלפת החלון האחורי 3 חתיכות - לעוטף בודד (1959) אורך הרכב - 4,500 מ"מ רוחב - 1,700 מ"מ גובה - 1,500 מ"מ יוצרו 87,047 יחידות (יוצרו באנגליה ובאוסטרליה) גרסת 4 דלתות גרסת 5 דלתות סטיישן מנוע 6 צילינדרים 2,651 סמ"ק המפיק 95 כ"ס מנוע 6 צילינדרים 3,294 סמ"ק המפיק 115 כ"ס, יחס דחיסה 1:8.5 תמסורת ידנית - 3 מהירויות תמסורת ידנית - 4 מהירויות (בנויה על רצפת הרכב) תמסורת אוטומטית - 2 מהירויות תמסורת אוטומטית - 3 מהירויות הגה כח - אופציה משנת 1965 אורך הרכב - 4,600 מ"מ רוחב - 1,800 מ"מ בסיס גלגלים - 2,700 מ"מ יוצרו 53,912 יחידות מחיר היחידה בבריטניה בשנת 1965 - 1,507 לירות שטרלינג גרסת 4 דלתות גרסת 5 דלתות סטיישן מנוע 6 צילינדרים, 3,294 סמ"ק תמסורת ידנית - 3 מהירויות תמסורת ידנית - 4 מהירויות תמסורת אוטומטית - 2 מהירויות תמסורת אוטומטית - 3 מהירויות אורך הרכב - 4,710 מ"מ (4,700 מ"מ) רוחב - 1,770 מ"מ גובה - 1,410 מ"מ (1,510 מ"מ) משקל 1,268 ק"ג גרסה סופר - דה-לוקס של ווקסהול קרסטה מנוע 6 צילינדרים - 3,300 סמ"ק מנוע v 8 צילינדרים 5,200 סמ"ק (מנוע קרייזלר - שווק כאופציה, בדרום-אפריקה בלבד) תמסורת ידנית - 4 מהירויות תמסורת אוטומטית - 2 מהירויות תמסורת אוטומטית - 3 מהירויות (משנת 1970) אורך הרכב - 4,750 מ"מ רוחב - 1,770 מ"מ גובה - 1,410 מ"מ בסיס גלגלים - 2,730 מ"מ הגה כח חלונות חשמל מושבי מצב שכיבה גג וניל חגורות בטיחות לפנים ומאחור חלון אחורי מחומם ווקסהול 10 ווקסהול 12 ווקסהול 14 ווקסהול ויוה ווקסהול ויקטור בדפורד CA ווקסהול קרלטון ווקסהול מוטורס ווקסהול קרסטה PA (4:29 דקות), יו-טיוב מועדון ווקסהול קרסטה (9:48 דקות), יו-טיוב מדיה וקבצים בנושא ווקסהול קרסטה בוויקישיתוף הווקסהול קרסטה סטיישן של מלכת בריטניה - ראה תמונה מספר 6 ווקסהול מוטורסft.com/topics/organisations/Vauxhall_Motors_Ltd ווקסהול מוטורסvauxhallcivicsociety.org.uk
שרשיר אדום-מקור

שרשיר אדום-מקור (שם מדעי: Anas Erythrorhyncha) הוא מין של ברווז השייך לסדרת האווזאים מאפריקה הדרומית והמזרחית, ברווז זה לא נודד, אבל יעוף מרחקים גדולים כדי להגיע למקורות מים. הוא מאוד חברותי, חוץ מבתקופת עונת רבייתו, וחי בלהקות גדולות. השרשיר אדום-המקור מתאפיין בצבעו הצהבהב-אדום, בכיפה ועורף כהים המנוגדים לפנים הבהירים ובמקור אדום בוהק. הלבוש הכללי חום מפוספס ובשעת תעופה נחשפות אברות אמה צהבהבות-חומות המעוטרות בפס שחור החוצה אותן. גודלו 43–48 ס"מ, ומשקלו 345–955 גרם. שטח התפוצה של השרשיר אדום-המקור משתרע על פני דרום אפריקה ומזרח היבשת צפונה עד לקרן אפריקה וסודאן ומצוי גם במדגסקר. השרשירים אדומי-המקור פעילים בעיקר בשעות בין הערביים והלילה, בחיפושם אחר חסרי חוליות וחומר צמחי. הם מצויים במקומות חיות לחים המציעים מים מתוקים, רדודים עם שפע צמחייה. בריכות עונתיות, למשל, חביבות עליהם במיוחד. בישראל הוא נחשב למין מזדמן נדיר ביותר, עם רק 3 תצפיות לאורך ההיסטוריה. זרעים, פירות, דגנים, שורשים וחלקי צמח של צמחי מים, עשבים ורכיכות. מדיה וקבצים בנושא שרשיר אדום-מקור בוויקישיתוף שרשיר אדום-מקור, באתר ITIS (באנגלית) שרשיר אדום-מקור, באתר NCBI (באנגלית) שרשיר אדום-מקור, באתר Animal Diversity Web (באנגלית) שרשיר אדום-מקור, באתר האנציקלופדיה של החיים (באנגלית) שרשיר אדום-מקור, באתר GBIF (באנגלית) שרשיר אדום-מקור, באתר הצפרות הישראלי שרשיר אדום-מקור, במאגר המידע הלאומי לציפורי ישראל שרשיר אדום-מקור באתר הרשימה האדומה של IUCN מגדיר הציפורים של ישראל - שרשיר אדום-מקור, באתר פורטל צפרות
עונת 1983/1984 בבונדסליגה

עונת 1983/1984 הייתה העונה ה-21 של הבונדסליגה, שהיא הליגה הגרמנית הבכירה בכדורגל. העונה החלה ב-12 באוגוסט 1983 והסתיימה ב-26 במאי 1984. וולדהוף מנהיים, קיקרז אופנבך ובאייר אורדינגן עלו מהליגה השנייה. שטוטגרט זכתה בתואר האליפות בפעם הראשונה בתולדות המועדון. על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון. הליגה כללה 18 קבוצות. קבוצות שסיימו במקומות ה-17-18 ירדו בסוף העונה לבונדסליגה השנייה, ושתי קבוצות עלו במקומן. הקבוצה שהגיעה למקום ה-16 השתתפה במשחקי מבחן מול הקבוצה שסיימה במקום השלישי בהבונדסליגה השנייה, כאשר המנצחת במפגש הכפול הייתה משחקת בעונה הבאה בבונדסליגה והמפסידה בבונדסליגה השנייה. קיקרס אופבך ונירנברג ירדו לבונדסליגה השנייה. איינטרכט פרנקפורט שיחקה בצמד משחקי מבחן נגד דיסבורג, ונותרה בליגה הבכירה. קרל היינץ רומניגה (באיירן מינכן) שכבש 26 שערים זכה בתואר מלך השערים של הליגה. נתונים מפורטים מאתר rsssf נתונים מפורטים מאתר bdfutbol
בלוודר (ורשה)

ארמון בלוודר (פולנית: Pałac Belwederski) הוא ארמון הממוקם בוורשה ליד פארק לז'נקי. הארמון תוכנן על ידי יעקוב קוביצקי, אדריכל פולני נודע שפעל בסוף המאה ה-18 ראשית המאה ה-19. הארמון שימש כמקום מושבם הרשמי של נשיאי פולין, המושל הכללי של הגנרלגוברנמן, גם היום הארמון משמש כאחד ממקומות משכנם של נשיאי פולין. הארמון הראשון נבנה עוד ב-1662 על ידי קרישטוף פציי בשביל אשתו, ב-1764 המלון עבר לבעלותו של אחרון מלכי פולין סטניסלאב פוניאטובסקי. ב-1798 הארמון שוב החליף בעלים וב-1818 הוא נמכר לשלטון הרוסי ובהוראת הממשלה המבנה נהרס. המבנה הנוכחי תוכנן ונבנה על ידי יעקוב קוביצקי בהוראת ומימון השלטון הרוסי. בארמון התגורר קונסטנטין פאבלוביץ', הנסיך הגדול של רוסיה. בשנת 1830 כאשר פרץ המרד הפולני לתוך הארמון פרצה קבוצת מורדים שתכננה להתנקש בחייו של הנסיך, אך דבר ההתנקשות נודע לו והוא הצליח להימלט. יותר מאוחר הארמון שימש למגוריו של האימפרטור הרוסי בזמן שהותו בוורשה. עם קבלתה של פולין את עצמאותה הפך בלוודר למקום מושבו הרשמי של נשיא פולין יוזף פילסודסקי, כאן הוא גם נפטר ב-1935. בזמן הכיבוש הנאצי של פולין הארמון היה מקום מושבו של הנס פרנק, לאחר המלחמה ועד 1952 זה היה מקום מושבו של בולסלאב ביירוט. כיום משמש הארמון בתור אחד ממקומות הישיבה של נשיא פולין. מדיה וקבצים בנושא בלוודר בוויקישיתוף על בלוודר באתר הרשמי של נשיא פולין
איריס רחמימוב

איריס רחמימוב (נולדה ב-20 בספטמבר 1964), היא פרופסור חבר להיסטוריה מודרנית של מרכז ומזרח אירופה בחוג להיסטוריה כללית, אוניברסיטת תל אביב. משנת 2022 מכהנת כראשת החוג. תחומי מחקרה הם ההיסטוריה של מלחמת העולם הראשונה, של אוסטריה-הונגריה, של מחנות שבי ומחנות מעצר של אזרחים במאה העשרים. היא מתמחה גם בהיסטוריה מגדרית ובהיסטוריה להט"בית, ופעילה בקהילה הטרנסג'נדרית. רחמימוב נולדה וגדלה בירושלים, בתם של חתן פרס ישראל הרופא פרופ' רמי רחמימוב והביוכימאית פרופ' חנה רחמימוב שלימדו באוניברסיטה העברית בירושלים. היא אחות לד"ר נמרוד רחמימוב רופא אורתופד, ותמר רחמימוב-הוניג עורכת דין. בוגרת תואר ראשון בשנת 1990 בהיסטוריה של אירופה ותואר שני בשנת 1993 בהיסטוריה מודרנית של אירופה באוניברסיטה העברית בירושלים. בשנת 2000 קיבלה רחמימוב את תואר הדוקטור מאוניברסיטת קולומביה בניו יורק בהדרכתו של אישטוואן דיאק. בשנים 2008–2009 הייתה עמיתת מחקר במרכז למדעי הרוח של אוניברסיטת סטנפורד. רחמימוב כתבה את הפרק על שבי במלחמות העולם במהדורה החדשה של "Cambridge History of Warfare", הייתה אחד החוקרים הראשונים שעסקה בנושא זה. מחקרה מהווה נקודת ייחוס להיסטוריונים וחוקרים חדשים המתעניינים בנושא. בין השנים 2019-2014 שימשה רחמימוב כעורכת ראשית של כתב העת זמנים. בקיץ 2015 ערכה את גיליון 131 של כתב העת, שעסק כולו בהיסטוריה קווירית. בשנים 2015–2016 הייתה עמיתת מחקר באוניברסיטת אוקספורד. בשנים האחרונות פועלת רחמימוב בנושא הטרנסג'נדריות באקדמיה הישראלית.[דרוש מקור] בשנת 2016 נבחרה רחמימוב לאחת הנשים הגאות המשפיעות בישראל. משנת 2017 מכהנת כחברת הנהלה באגודה לזכויות האזרח. רחמימוב נמצאת בזוגיות ומגדלת 3 ילדים. POWs and the Great War: Captivity on the Eastern Front (The Legacy of the Great War) - יצא לאור בשנת 2002 Out of Place: A Global and Local History of World War I Internments יצא לאור בשנת 2022 בעריכה משותפת עם רותם קובנר מאמרה "קסמו המערער של הדראג" יצא לאור בכתב העת - American Historical Review ובתרגום לעברית בכתב העת זמנים. רחמימוב זכתה בפרס פרנקל להיסטוריה בת זמננו עבור ספרה - POWs and the Great War איריס רחמימוב, היסטוריה קווירית, אי-קונפורמיות מינית ומגדרית, מתוך כתב העת זמנים, גיליון 131. איריס רחמימוב, להיות טרנסג'נדר בישראל, באתר compress, ‏28 במאי 2012 איריס רחמימוב, ואם הוא לא היה טרנסג’נדר?, באתר הארץ, 7 באוקטובר 2013 ד"ר איריס רחמימוב מספרת על רינה נתן, באתר YouTube פרופ' איריס רחמימוב, באתר אוניברסיטת תל אביב הרצאה בכנס "לשון בונה אומה?", סרטון באתר יוטיוב , סרטון באתר יוטיוב ד"ר איריס רחמימוב, באתר WDG, ‏12 ביוני 2016 [1] איריס רחמימוב, דף שער בספרייה הלאומית זמנים - רבעון להיסטוריה - גיליון 131, גיליון נושא: היסטוריה קווירית, באתר מרכז זלמן שזר מפת הקשרים: הנשים הגאות הכי משפיעות, באתר Time Out, ‏2 ביוני 2016 האגודה לזכויות האזרח בישראל | פרופ' איריס רחמימוב, באתר law.acri.org.il (ארכיון) * איריס רחמימוב, קסמו המערער של ה"דראג" – תיאטרון חוצה-מגדר במחנות שבויים ברוסיה במלחמת העולם הראשונה, באתר Academia
עונת 1984/1985 בבונדסליגה

עונת 1984/1985 הייתה העונה ה-22 של הבונדסליגה, שהיא הליגה הגרמנית הבכירה בכדורגל. העונה החלה ב-24 באוגוסט 1984 והסתיימה ב-8 ביוני 1985. שאלקה 04 וקרלסרוהה עלו מהליגה השנייה. באיירן מינכן זכתה בתואר האליפות בפעם השביעית בתולדות המועדון. על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון. הליגה כללה 18 קבוצות. קבוצות שסיימו במקומות ה-17-18 ירדו בסוף העונה לבונדסליגה השנייה, ושתי קבוצות עלו במקומן. הקבוצה שהגיעה למקום ה-16 השתתפה במשחקי מבחן מול הקבוצה שסיימה במקום השלישי בהבונדסליגה השנייה, כאשר המנצחת במפגש הכפול הייתה משחקת בעונה הבאה בבונדסליגה והמפסידה בבונדסליגה השנייה. איינטרכט בראונשוויג וקרלסרוהה ירדו לבונדסליגה השנייה. ארמיניה בילפלד שיחקה בצמד משחקי מבחן נגד פ.צ. זארבריקן, וירדה ליגה. קלאוס אלופס (פ.צ. קלן) שכבש 26 שערים זכה בתואר מלך השערים של הליגה. נתונים מפורטים מאתר rsssf נתונים מפורטים מאתר bdfutbol
F1 DKW

F1 DKW היא מכונית משפחתית קומפקטית אשר יוצרה על ידי חברת DKW הגרמנית בין השנים 1931–1932. יוצרו כ-4,000 יחידות שהיוו 8% מכלי הרכב הממונעים שנמכרו בגרמניה בשנים 1931–1932. ה-F1 DKW הוצג לראשונה בתערוכת הרכב בברלין בפברואר 1931 (מנוע 494 סמ"ק), כשגוף הרכב עשוי מפלדה, בניגוד לרכבים שיוצרו בתקופה, כשגוף הרכב היה עשוי מעץ. דו מושבי סדאן 4 מושבי סדאן רודסטר גוף הרכב עשוי פלדה מנוע הנעה קדמית, 2 צילינדרים 584 סמ"ק, 2 בוכנות, המפתח 11 כ"ס תמסורת ידנית - 3 מהירויות אורך הרכב - 3,400 מ"מ - בדגם 4 מושבי אורך הרכב - 3,100 מ"מ - בדגם דו מושבי רוחב - 1,300 מ"מ גובה - 1,375 מ"מ בסיס גלגלים - 2,400 מ"מ - בדגם 4 מושבי בסיס גלגלים - 2,100 מ"מ - בדגם דו מושבי משקל - דגם דו מושבי קבריולה (רודסטר) - 450 ק"ג מכל דלק בדגם הרודסטר - 25 ליטר בשנת 1982 הופיעה המכונית F1 DKW על בול, שהונפק בגרמניה, (דגם דו מושבי). F4 DKW F7 DKW DKW מונזה F89 DKW F11 DKW / DKW F12 DKW ג'וניור F102 DKW אאודי מדיה וקבצים בנושא F1 DKW בוויקישיתוף
ווקסהול 10

ווקסהול 10 היא מכונית משפחתית, קטנה שהושקה על ידי יצרנית הרכב ווקסהול מוטורס הבריטית, מבית ג'נרל מוטורס בשנת 1937. הווקסהול 10 יוצרה בין השנים 1937–1940 ובתום מלחמת העולם השנייה בין השנים 1946–1947. בתקופת מלחמת העולם השנייה ייצורה של הווקסהול 10 הופסק. הדגם התחרה ב-"מוריס 10" וב-"פורד 10". דגם 4 דלתות דגם 2 דלתות קופה דגם 2 דלתות רודסטר (קבריולה) מנוע קדמי 1,203 סמ"ק המפתח 25.4 כ"ס (1937-1940) מנוע קדמי 1.203 סמ"ק המפתח 23.5 כ"ס (1946-1947) אורך הרכב - 3,950 מ"מ (1937-1940) אורך הרכב - 4,039 מ"מ (1946-1947) רוחב - 1,549 מ"מ גובה - 1,914 מ"מ בסיס גלגלים - 2,388 מ"מ (1937-1940) בסיס גלגלים - 2,483 מ"מ (1946-1947) ווקסהול 12 ווקסהול 14 ווקסהול ויוה ווקסהול ויקטור ווקסהול קרסטה ווקסהול מוטורס ווקסהול 10 (0:24), יו-טיוב מדיה וקבצים בנושא ווקסהול 10 בוויקישיתוף